התפוצצות זימוניות חזבאללה

התפוצצות זימוניות חזבאללה או "מתקפת הביפרים" הייתה סדרת התפוצצויות מתואמת של אלפי זימוניות (בִּיפֵּרים) ומאות מכשירי ווקי-טוקי של פעילי חזבאללה בלבנון ובסוריה, בתאריכים 17–18 בספטמבר 2024. לפחות 59 אנשים נהרגו בלבנון ובסוריה (מהם 4 אזרחים), וכ־4,500 נפצעו, מתוכם מאות פצועים באורח קשה עד אנוש. המתקפה, שיוחסה לישראל, פגעה בעיקר בפעילי חזבאללה, אך גם באנשי רפואה המקושרים לארגון, בשגריר איראן בלבנון מוג'תבא אמאני (אנ') ובאזרחים ששהו בסביבת נושאי הזימוניות של חזבאללה. מזכ"ל חזבאללה חסן נסראללה אמר כי מתקפה זו על ארגונו היא מכה "חסרת תקדים בהיסטוריית ההתנגדות בלבנון, בלשון המעטה". על פי רויטרס, כ־1,500 מחבלים בארגון יצאו מכשירות, לאחר שהתעוורו או נפצעות פציעות קשות בגפיים בעקבות ההתפוצצות. מתקפת הזימוניות נחשבת לצעד הראשון בהסלמה של החזית הצפונית במלחמת חרבות ברזל לקראת מבצע חיצי הצפון. ערך מורחב – החזית הצפונית במלחמת חרבות ברזל ארגון הטרור חזבאללה הלבנוני, שלוח־איראן, הצטרף מצפון ללחימה במלחמת חרבות ברזל, יום לאחר מתקפת הפתע על ישראל שהוציא חמאס מרצועת עזה באוקטובר 2023. הלחימה בחזית זו נמשכה מאז תחילתה, וגרמה להרוגים ולהרס רב בשני צידי גבול ישראל–לבנון. ב־15 בספטמבר 2024 הצהיר שר הביטחון יואב גלנט שהשקט לא ישוב לצפון ללא פעולה צבאית. ב-16 בספטמבר 2024, במהלך פגישה עם עמוס הוכשטיין, אמר ראש הממשלה בנימין נתניהו כי "לא ניתן יהיה להחזיר את תושבי הצפון ללא שינוי יסודי במצב הביטחוני בצפון". ב-17 בספטמבר 2024, כ-11 חודשים לאחר תחילת הלחימה ופינוי עשרות אלפי תושבים מצפון ישראל, התקבלה בקבינט המדיני-ביטחוני של ישראל החלטה, שיצירת תנאים לחזרת תושבי הצפון לבתיהם היא אחת ממטרות המלחמה. ההחלטה הסמיכה את שר הביטחון יואב גלנט וראש הממשלה בנימין נתניהו "לנקוט בפעולות הגנה והתקפה נגד חזבאללה על מנת לעמוד במטרת המלחמה". כחמישה חודשים לפני הפיצוץ, הגיעו לידי חזבאללה אלפי מכשירי זימונית מדגם "AR924" של חברת "גולד אפולו" הטאיוואנית, שיוצרה בזיכיון חברת "BAC" ההונגרית. חזבאללה בחר להשתמש בזימוניות כדי להעביר הודעות לפעילי הארגון, מתוך מחשבה שזו דרך מוצפנת ובטוחה יותר להעברת מסרים לעומת מכשירי סלולר. יש פרשנים, בהם רונן ברגמן, הטוענים שהפעלת פיצוץ הזימוניות נעשתה מחמת חשש לחשיפת המבצע. הטענה הועלתה גם בתחקיר שערך הוושינגטון פוסט על האירוע. ב־17 בספטמבר בשעות אחר הצהריים (15:30), ולמשך כחצי שעה, התפוצצו אלפי מכשירים ברחבי לבנון וסוריה. אלפים נפצעו בדאחייה בביירות בירת לבנון ובאזורים נוספים בלבנון ובהם הר הלבנון והגבול הדרומי עם ישראל. בתי חולים שטיפלו בפצועים קראו לציבור לתרום דם. חלק מבתי החולים לא פתחו את שעריהם מהחשש לתקיפה נוספת ספציפית נגד פעילי חזבאללה שפונו לבתי החולים. לפחות 13 אנשים נהרגו ועוד כ־4,000 נפצעו, מהם לפחות 400 באופן קשה עד אנוש, כתוצאה מפיצוץ הזימוניות בלבנון. גם בסוריה התפוצצו זימוניות. מוג'תבא אמאני, שגריר איראן בביירות, נפגע במתקפה בעת ששהה בסוריה, איבד אחת מעיניו והעין השנייה נפגעה משמעותית ותפקודה לקוי. בנוסף, לפי דיווחים בסוריה, 7 מפקדים של חזבאללה נהרגו ו־19 חיילים של משמרות המהפכה האסלאמית נהרגו. מהדי עמאר, בנו של חבר בפרלמנט הלבנוני מטעם מפלגת חזבאללה, עלי עמאר (אנ'), נהרג. בהרוגים גם ילדה בת 10, בתו של פעיל חזבאללה. ביום זה נהרגו בלבנון ובסוריה לפחות 39 אנשים. לאחר האירוע דווח בתקשורת כי כ־20 גרם חומר נפץ קטלני מסוג PETN, שקשה יותר לגלותו במערכות האבטחה של שדות תעופה, הוטמן במכשירים אלו כמה חודשים לפני מסירתם לחזבאללה. משרד הבריאות הלבנוני הורה לאזרחיו להיפטר ממכשירים מהסוג שהתפוצץ. בתחקיר שערך הוושינגטון פוסט דווח כי הזימוניות תוכננו בצורה שבה כדי לקבל הודעה שנחשבה לסודית היה צורך להשתמש בשתי הידיים וכך הובטחה פגיעה בכשירות מקבלי ההודעה. ההודעה נשלחה לפעילים וכשפתחו אותה הוביל הדבר לפיצוץ המכשיר. בזימוניות בהן לא נפתחו ההודעות לאחר חצי שעה, הופעל מנגנון הפיצוץ ללא קריאת ההודעה ב־18 בספטמבר, החל מהשעה 17:00, התפוצצו בדאחייה שבביירות ובדרום לבנון מכשירי ווקי-טוקי רבים, ולא זימוניות מסוג אלה שהתפוצצו יום קודם לכן. מפיצוצי מכשירי הקשר ביום זה נהרגו 25 מחבלים ונפצעו למעלה מ־608. הפיצוצים גרמו למספר מוקדי בעירה בבתים פרטיים בלבנון. לפי עדויות וסרטונים, נראה כי עוצמת הפיצוץ הייתה גבוהה יותר מזו של הזימוניות. אחד מהפיצוצים תועד ברשתות החברתיות במהלך לוויה של אחד מההרוגים מאנשי חזבאללה יום קודם לכן. חזבאללה חזבאללה: בחזבאללה האשימו את ישראל בהתפוצצויות, שאותן הם תיארו כ"תוקפנות פושעת", והתחייבו להשיב "גמול צודק". בכיר בחזבאללה אמר כי המקרה הוא "פרצת האבטחה הגדולה ביותר עד כה בארגון". ב־19 בספטמבר נאם נסראללה והגיב אודות האירועים שהתרחשו יומיים לפני כן. בנאומו הוא כינה את מה שקרה "רצח עם", ואמר כי רק הפסקת הלחימה בעזה תוביל לחזרת תושבי הצפון. הוא אמר שחזבאללה ספג "מכה קשה", שיכולה להיחשב כהכרזת מלחמה, ושיהיה על כך עונש קשה. לבנון לבנון: ראש ממשלת לבנון גינה את האירוע ואמר כי התקיפה היא "תוקפנות ישראלית פושעת, המהווה הפרה חמורה של ריבונות לבנון ופשע בכל קנה מידה אפשרי". ממשלת לבנון פנתה לאו"ם בבקשה להכריז שישראל היא האחראית על התקיפה. בנוסף הוחלט בתגובה לסגור את כל בתי הספר, המכללות והאוניברסיטאות ביום שלמחרת ההתפוצצויות. איראן איראן: שר החוץ האיראני, עבאס עראקצ'י, כינה את התפוצצות הזימוניות "טרור ישראלי". הוא שוחח עם שר החוץ הלבנוני עבדאללה בו-חביב והבטיח לספק סיוע רפואי למשפחות הקורבנות והפצועים. ישראל ישראל: בשעות שלאחר ההתפוצצות נועדו ראש ממשלת ישראל בנימין נתניהו, שר הביטחון יואב גלנט ובכירים מצה"ל, מהשב"כ ומ"המוסד" במתחם הקריה בתל אביב. מדינת ישראל וצה"ל סירבו להתייחס רשמית לאירוע. ב־18 בספטמבר, בתום הערכת מצב בפיקוד הצפון, אמר הרמטכ"ל הרצי הלוי: "יש לנו הרבה יכולות שעוד לא הפעלנו, ראינו פה חלק מהדברים, זה נראה לי במוכנות טובה ואנחנו מכינים את התוכניות האלה קדימה". ארצות הברית ארצות הברית: הכחישו כל מעורבות וקשר לאירוע וטענו כי לא ידעו מראש על התקיפה שעומדת להתרחש. בנוסף, ארצות הברית גם קראה לאיראן להימנע מלהגיב על הפיצוצים. האיחוד האירופי האיחוד האירופי: הנציג העליון של האיחוד לענייני חוץ ומדיניות ביטחון, ז'וזפ בורל, גינה את התקיפה ואמר: "גם אם התקיפות היו לכאורה ממוקדות, היו להן נזקים נלווים כבדים וחסרי הבחנה בקרב אזרחים, כולל ילדים שהיו בין הקורבנות". האומות המאוחדות האו"ם: נציגת מזכ"ל האו"ם למשימת הסיוע של האומות המאוחדות בלבנון, ז'נין הניס-פלאסחארט, גינתה את התקיפה ואמרה שבהתאם לכללי המשפט ההומניטרי אין לפגוע באזרחים בלתי מעורבים. פולקר טירק, נציב זכויות האדם של האו"ם, אמר כי פיצוץ מכשירי הקשר בלבנון הפר את החוק הבין-לאומי, וקרא לחקירה נגד יוזמי המהלך ומבצעיו. לדבריו, במבצע נהרגו ונפגעו אזרחים רבים. התפוצצות הזימוניות סוקרה בהרחבה באמצעי התקשורת בעולם. רבים מהם הגדירו את המקרה כמתקפה מתוחכמת וחסרת תקדים, וציינו שההתקפה מהווה החרפה בסכסוך ועשויה להוביל למלחמה בהיקף נרחב. בעקבות ההתקפה חברות התעופה שונות השעו את טיסותיהן לישראל, וחלקן גם ללבנון ואיראן. ליאון פאנטה, שהיה ראש ה־CIA ומזכיר ההגנה של ארצות הברית, אמר בראיון ל־CBS כי לדעתו התפוצצות הזימוניות היא "סוג של טרור, שפגע ישירות בשרשרת האספקה". ההתנקשות ביחיא עיאש ההתנקשות בפואד שוכר ההתנקשות באסמאעיל הנייה ההתנקשות במחמוד המשארי מדיה וקבצים בנושא התפוצצות זימוניות חזבאללה בוויקישיתוף סדרת הפיצוצים במכשירי הקשר של חזבאללה – משמעויות ותגובות - מרכז המידע למודיעין ולטרור על שם אלוף מאיר עמית, באתר מרכז המידע למודיעין ולטרור, 19 בספטמבר 2024 כתבה מקיפה על הפיצוצים, באתר CNN צבי יחזקאלי בראיון על פיצוץ הזימוניות, בראיון באתר כיכר השבת הביפרים שהפכו לסוס טרויאני בחיזבאללה: "רצינו שהמחבלים ישתמשו בשתי הידיים", באתר ynet, 6 באוקטובר 2024 פאדי אמון, ג'קי חורי, יניב קובוביץ ורויטרס, 11 הרוגים וכ-4,000 פצועים בפיצוץ מכשירי קשר של פעילי חיזבאללה בביירות ובדרום לבנון; חיזבאללה: ישראל אחראית, באתר הארץ, 17 בספטמבר 2024 ליאור בן ארי, איתמר אייכנר, אלישע בן קימון, כ-1,200 נפצעו בפיצוץ מכשירי הקשר: "חיזבאללה קיבל אותם לאחרונה; גם בכירים נפגעו", באתר ynet, 17 בספטמבר 2024 ב. ניסני, ‏אלפי מחבלים בלבנון נפצעו בפיצוץ הביפרים | בחזבאללה מאשימים את ישראל ומאיימים, באתר כיכר השבת, 17 בספטמבר 2024 Sky News host calls out hypocrisy from humanitarian groups, סרטון בערוץ "Sky News Australia", באתר יוטיוב (אורך: 03:56). כתבי N12, ‏דיווח בלבנון: מכשירי קשר של פעילי חיזבאללה התפוצצו, כ-2,800 נפגעו, באתר ‏מאקו‏, 17 בספטמבר 2024 4,000 פצועים ו-11 הרוגים ברחבי לבנון מפיצוץ מכשירי הקשר, בהם 400 באורח אנוש, באתר ערוץ 7, 17 בספטמבר 2024 גיא אלסטר, ברק רביד‏, דיווחים: 3 הרוגים ומאות פצועים בסדרת פיצוצים נוספת בלבנון, באתר וואלה, 18 בספטמבר 2024 רויטרס, משרד הבריאות הלבנוני: לפחות 9 נהרגו ו-300 נפצעו בפיצוץ מכשירי הקשר, באתר ynet, 18 בספטמבר 2024 ליאור בן ארי, לבנון: עלה ל-20 מניין ההרוגים מפיצוץ מכשירי הקשר, באתר ynet, 18 בספטמבר 2024 Israel's attacks a 'message' to Hezbollah of ability to 'inflict harm, create collective psychosis', France 24, ‏19 בספטמבר 2024 ליאור בן ארי, אלישע בן קימון, נסראללה: ספגנו מכה חסרת תקדים. זה יכול להיקרא הכרזת מלחמה, יהיה עונש קשה, באתר ynet, 19 בספטמבר 2024 ynet - 355 ימים למלחמה, באתר ynet, 24 בספטמבר 2024, ידיעה מ-12:45 שמצטטת את רויטרס. ב ניסני, הרמטכ"ל: "לוקחים לחיזבאללה יכולו.., באתר כיכר השבת, ‏2024-09-23 יואב זיתון, גלנט בביקור בגבול הצפון: "חיזבאללה רצה התשה - ומקבל כתישה", באתר ynet, 27 בספטמבר 2024 איתמר אייכנר, גלנט: רק כוח צבאי יחזיר את תושבי הצפון, ללכת בכל העוצמה. שליח ביידן: עימות רחב לא יסייע, באתר ynet, 16 בספטמבר 2024 חזקי ברוך, נתניהו לשליח הוכשטיין: נעשה מה שדרוש כדי להחזיר את תושבי הצפון לבתיהם, באתר ערוץ 7, 16 בספטמבר 2024 ירון אברהם, ‏החלטת הקבינט על המערכה בצפון, בצל הסכסוך בין נתניהו וגלנט, באתר ‏מאקו‏, 18 בספטמבר 2024 ברק רביד‏, הקבינט עדכן את מטרות המלחמה: החזרת תושבי הצפון לבתיהם נקבע כיעד נוסף, באתר וואלה, 17 בספטמבר 2024 אלכסנדרה לוקאש, ynet, וסוכנויות הידיעות, ממוקמת בהונגריה, עוסקת ב"ייעוץ": זו החברה שייצרה את הביפרים שהתפוצצו בלבנון, באתר כלכליסט, 18 בספטמבר 2024 זאב אברהמי, ברלין, סוכנויות הידיעות, "יצרנית הביפרים" המסתורית רק מתווכת? הדף בדלת הכניסה, והאתר שירד מהרשת, באתר ynet, 18 בספטמבר 2024 דניאל אדלסון, ניו יורק, הביפרים שהפכו לסוס טרויאני בחיזבאללה: "רצינו שהמחבלים ישתמשו בשתי הידיים", באתר ynet, 6 באוקטובר 2024 דני הכט, ‏הקצינה המבריקה, מנגנוני הנפץ והפחד להיחשף: פרטים חדשים על מבצע הביפרים הנועז, באתר ‏מאקו‏, 22 בספטמבר 2024; רונן ברגמן, החיסול שבוטל ברגע האחרון השבוע, הבכירים שדחפו והשפעת היורש | גילויים חדשים, באתר ynet, 28 בספטמבר 2024 יותר מאלף פעילי חיזבאללה נפגעו ברובע הדאחייה בביירות, באתר News1 מחלקה ראשונה, 17 בספטמבר 2024 דניאל אדלסון, ליאור בן ארי, סוכנויות הידיעות, "חומר נפץ הושתל ב-5,000 ביפרים, הודעה מ'הנהגת חיזבאללה' גרמה לפיצוץ": פרטים חדשים, באתר ynet, 18 בספטמבר 2024 ליאור בן ארי, ההלם והבהלה בלבנון - וההקלטה שהופצה בוואטסאפ: "אירוע ביטחוני גדול בביירות", באתר ynet, 17 בספטמבר 2024 אבי אשכנזי, ‏פיצוצים דרמטיים של רשת הקשר של חזבאללה במספר יעדים בלבנון; לפחות אלף פצועים, באתר מעריב אונליין, 17 בספטמבר 2024 רדיו גלי ישראל-לבנון בהלם | אלפי פיצוצים ברגע אחד: "יש בתי חולים שלא פתחו את שעריהם מהחשש לתקיפה נוספת מצד ישראל", באתר רדיו גלי ישראל אבי אשכנזי, ‏שגריר איראן בלבנון נפצע בסדרת הפיצוצים המסתורית | דיווח, באתר מעריב אונליין, 17 בספטמבר 2024 דבר, ‏דיווח: גם השגריר האיראני בלבנון נפצע בסדרת הפיצוצים במדינה, באתר דבר העובדים בארץ ישראל, 17 בספטמבר 2024 ליאור בן ארי, דיווח סעודי: 19 אנשי משמרות המהפכה נהרגו בפיצוץ הביפרים במזרח סוריה, באתר ynet, 18 בספטמבר 2024 William Christou, Lorenzo Tondo, Almost 3,000 people hurt and some killed after Hezbollah pagers explode, The Guardian, ‏17 September 2024 David Gritten, Hezbollah blames Israel after pager explosions injure thousands in Lebanon, BBC, 18 September 2024 היום ה-349 למלחמה | חזבאללה: 20 פעילי הארגון נהרגו בפיצוץ מכשירי הקשר, באתר ‏מאקו‏, 18 בספטמבר 2024 ג'קי חורי ורויטרס, 14 הרוגים וכ-450 פצועים בסדרת פיצוצים נוספת של מכשירי קשר בלבנון, באתר הארץ, 18 בספטמבר 2024 נטלי הוויט, "אין להכניס ביפרים ומכשירי קשר לנמל התעופה": בביירות יצאו בשורת איסורים, באתר i24news David Gritten, Hezbollah blames Israel after pager explosions kill nine and injure thousands in Lebanon, BBC, ‏17 September 2024 Hamdi Alkhshali, Tamara Qiblawi, Lauren Kent, Lebanon condemns pager explosions as a "criminal Israeli aggression", CNN, ‏17 September 2024 Hamdi Alkshali, Schools in Lebanon to close Wednesday, CNN, ‏17 September 2024 Pagers explode across Lebanon in attack targeting Hezbollah members, CNN, ‏17 September 2024 ב. ניסני, ‏בישראל מעריכים: חיזבאללה יגיב – ובעוצמה | בכירים בצה"ל זומנו לדיונים ביטחוניים בקריה, באתר כיכר השבת, 17 בספטמבר 2024 "יש לנו הרבה יכולות, בכל שלב – אנחנו מוכנים כבר שניים קדימה", באתר צה"ל, 18 בספטמבר 2024 US Says 'Not Involved' In Lebanon Pager Blasts; Urges Iran To Avoid Actions Furthering Tensions, news18.com, ‏17 September 2024 EU's top diplomat: Lebanon pager explosions 'extremely worrying', Yahoo News, ‏18 September 2024 (באנגלית) יהונתן ליס, נציב זכויות האדם של האו"ם: מתקפת מכשירי הקשר בלבנון עברה על החוק הבינלאומי, באתר הארץ, 21 בספטמבר 2024 'Genius intelligence operation': Sharri Markson lauds Hezbollah pager attack, סרטון בערוץ "Sky News Australia", באתר יוטיוב (אורך: 06:53), The Most EPIC Israeli Intel Operation Ever, סרטון בערוץ "National Review", באתר יוטיוב (אורך: 04:51). המבצע – והתדהמה: התגובות בעולם על המבצע הביפרים המיוחס לישראל, סרטון בערוץ "כאן חדשות", באתר יוטיוב (אורך: 02:17), 17 בספטמבר 2024 פיצוצי הביפרים בראש כותרות העולם: "כמו סרט הוליוודי, מבוכה עצומה לחיזבאללה", באתר ynet, 18 בספטמבר 2024 הדר קנה, ביטולי טיסות, 20 בספטמבר: דלתא מבטלת את טיסותיה לישראל עד סוף השנה, באתר TheMarker‏, 20 בספטמבר 2024 Jeremy Diamond, Lauren Kent, Rob Picheta, Christian Edwards, Israel behind deadly pager explosions that targeted Hezbollah and injured thousands in Lebanon, CNN, ‏18 September 2024 Former CIA Director Leon Panetta Calls Israel’s Pager Explosion Operation ‘Terrorism’, msn, ‏23 בספטמבר 2024 (באנגלית)